О   Б   Р   Ъ   Щ   Е   Н   И   Е
от делегатите на Втория конгрес на партия „Българската левица”
София, 13 октомври 2013 г.
 
Партия ”Българската левица”, като част от Европейската левица, категорично подкрепя ежегодно внасяната в Общото събрание на ООН кубинска резолюция против нехуманната над половинвековна блокада срещу Острова на свободата.
 
Уважаеми г-н Президент,
Ние се обръщаме към Вас да приобщите САЩ към тази резолюция, подкрепяна от почти всички страни, да сложите край на една конфронтационна политика, която Ви отдалечава от цивилизования свят.

В Европа Берлинската стена отдавна е разрушена. Махнете и Вие стената , която Ви противопоставя на американския континент!

Ние, също така, се обръщаме към Вас да упражните изключителното си право на помилване и след 15 – годишния затвор да освободите Петимата борци срещу тероризма, станали жертва на двойните стандарти на американското правосъдие и правителство.


Уважаеми г-н Президент,


Призоваваме Ви да нормализирате американо-кубинските отношения, да докажете, че външната политика на САЩ е в състояние да направи знакови добросъседски ходове, които биха укрепили не само регионалния, но и световния мир.
 .               

 
